Myfyrwyr Prifysgol Caerdydd sy'n bwriadu mynd ar leoliadau Erasmus+ yn ystod blwyddyn academaidd 2019/20 - Brexit - Prifysgol Caerdydd
Myfyrwyr Prifysgol Caerdydd sy'n bwriadu mynd ar leoliadau Erasmus+ yn ystod blwyddyn academaidd 2019/20
cu-logo Brexit Myfyrwyr
Staff sy'n wladolion o'r UE/AAE neu'r Swistir sy'n dod o du allan i'r DU
Gwladolion yr UE/AEE a'r Swistir (o du allan i'r DU) sy'n bwriadu gweithio ym Mhrifysgol Caerdydd
Staff sy'n bwriadu ymgymryd â theithiau Erasmus+ yn 2018/19
Staff sy'n bwriadu gweithio/mynd i gynadleddau dramor
Rheolwyr llinell sy'n penodi staff o'r UE/AEE neu'r Swistir sy'n dod o du allan i'r DU
Staff sy'n ddinasyddion y DU ac sydd, neu sy'n disgwyl bod, yn gweithio yn yr UE
Myfyrwyr o'r UE/AAE neu'r Swistir sy'n dod o du allan i'r DU a sy'n astudio yma ar hyn o bryd
Myfyrwyr newydd o'r UE/AAE neu'r Swistir sy'n dod o du allan i'r DU
Myfyrwyr Caerdydd ar leoliadau Erasmus+ yn ystod blwyddyn academaidd 2018/19
Myfyrwyr Erasmus+ y disgwylir iddynt fod yn astudio gyda ni yn ystod blwyddyn academaidd 2018/19
Myfyrwyr Erasmus+ sydd i fod i astudio gyda ni yn ystod blwyddyn academaidd 2019/20
Myfyrwyr rhyngwladol sy'n teithio gyda fisa Schengen neu drefniant dwyochrog
Dyma wybodaeth i fyfyrwyr Prifysgol Caerdydd sy'n bwriadu astudio neu weithio dramor drwy Erasmus+ yn ystod blwyddyn academaidd 2019/20.
Bydd y canllawiau yn cael eu hadolygu yn rheolaidd a'u diweddaru mewn modd priodol. Fe'ch cynghorwn i ailymweld â'r dudalen yn rheolaidd i gadw golwg ar y wybodaeth ddiweddaraf.
Os byddwn yn ymadael â'r UE heb gytundeb, mae Llywodraeth y DU wedi nodi y bydd yn ymgysylltu â'r Comisiwn Ewropeaidd er mwyn ceisio gwneud yn siŵr bod y DU yn parhau i allu cymryd rhan yn llawn yn Erasmus+ tan 2020. Rhag ofn na fydd hyn yn bosibl, mae Prifysgol Caerdydd yn gweithio hefyd gyda'n partneriaid yn Ewrop i alluogi, lle bo hynny'n rhesymol, y bydd cyfleoedd i astudio dramor a hyfforddeiaethau y tu allan i raglen Erasmus+ os oes angen.
Fisâu
Mae trafodaethau yn mynd rhagddynt gydag aelod-wladwriaethau'r UE ynghylch hawliau dinasyddion y DU yn yr UE os nad oes cytundeb. Byddwn yn rhoi'r newyddion diweddaraf i chi pan fydd y sefyllfa yn fwy eglur. Yn y cyfamser, fe'ch cynghorir i gadw llygad ar y cyngor swyddogol ynghylch mewnfudo.
Os ydych yn ddinesydd Gwyddelig, byddwch yn gallu parhau i weithio a/neu astudio yn y DU neu'r UE fel arfer, hyd yn oed os na fydd cytundeb wrth ymadael â'r UE.
Os byddwn yn ymadael heb gytundeb, bydd y rheolau ar gyfer teithio i wledydd yn yr UE yn newid. Fe'ch cynghorir y dylai fod o leiaf chwe mis ar ôl ar eich pasport pan fyddwch yn teithio. Darllenwch arweiniad y Llywodraeth ynghylch rheolau pasport a defnyddio'r teclyn pasport ar-lein i wneud yn siŵr bod eich pasport yn ddilys ar gyfer teithio.
Mae Llywodraeth y DU wedi rhoi gwybodaeth hanfodol i wladolion y DU sy'n teithio i'r UE. Cofrestrwch i gael ebyst y Swyddfa Dramor a'r Gymanwlad (FCO) a darllenwch y canllawiau byw ar gyfer y wlad fydd yn eich cynnal.
Ar hyn o bryd, nid oes gwarant y bydd llywodraeth y DU yn ymrwymo i ariannu gweithgareddau Erasmus+ yn 2019/20 os byddwn yn ymadael heb gytundeb. Fodd bynnag, oherwydd ein hymrwymiad i symudedd myfyrwyr, rydym wedi cytuno i warantu grantiau Erasmus+ i fyfyrwyr sy'n mynd dramor yn 2019/20.
Os bydd angen gwarant Prifysgol Caerdydd, dyma fydd y drefn ariannu:
Hyd at €300 y mis ar gyfer pob gwlad (ni fydd unrhyw amrywiad ar gyfer costau byw uwch/is)
Yn ogystal â €120 y mis os ydych yn cael Bwrsariaeth Caerdydd.
Gweithio dramor/hyfforddeiaethau
Hyd at €400 y mis ar gyfer pob gwlad (ni fydd unrhyw amrywiad ar gyfer costau byw uwch/is)
Cewch hefyd €20 y mis yn ychwanegol os ydych yn cael Bwrsariaeth Caerdydd.
Os ydych yn mynd dramor ar gyfer blwyddyn academaidd lawn, byddwch yn gymwys i gael grant am hyd at 9 mis, ac os ydych yn mynd am semester, cewch grant am hyd at 4.5 mis.
Os bydd eich lleoliad yn y Swistir, byddwch yn parhau i fod yn gymwys am grant drwy gynllun SEMP ar gyfer y flwyddyn academaidd. Nid yw swm y grantiau ar gyfer 2019/20 wedi'i gadarnhau eto.
Os bydd y DU yn ymadael â'r UE heb gytundeb, bydd y drefn yn newid o ran y gofal iechyd y gall gwladolion y DU fanteisio arno yng ngwledydd yr UE. Bydd hefyd yn golygu efallai na fydd eich Cerdyn Yswiriant Iechyd Ewropeaidd (EHIC) yn ddilys mwyach.
Mae llywodraeth y DU wrthi'n ceisio dod i gytundeb gyda gwledydd yr UE ynghylch trefniadau gofal iechyd ar gyfer gwladolion y DU ar ôl y dyddiad ymadael, er nad oes dim wedi'i gadarnhau pan ysgrifennwyd y darn hwn. Os na fydd y cerdyn EHIC yn ddilys mwyach, y £25 sy'n daladwy am dreuliau meddygol fydd yr unig wahaniaeth. Bydd yswiriant Prifysgol Caerdydd yn parhau i'ch diogelu os na cheir cytundeb.
I gael rhagor o wybodaeth am ofal iechyd dramor, darllen y wybodaeth hanfodol i wladolion y DU sy'n teithio i'r UE.
Taliadau crwydro
Efallai y codir taliadau crwydro symudol yn yr UE os na cheir cytundeb. Cysylltwch â'ch cwmni ffôn symudol cyn mynd dramor a gwybod sut i ddiffodd eich data crwydro er mwyn osgoi unrhyw daliadau diangen. Mae gwybodaeth y Llywodraeth ynghylch ymweld ag Ewrop ar ôl Brexit yn cynnwys gwybodaeth am daliadau crwydro.
Gyrru yn yr UE
Os ydych yn bwriadu gyrru yn yr UE, efallai y bydd angen rhagor o wybodaeth arnoch chi. Cysylltwch â'ch darparwr yswiriant a darllenwch wybodaeth y Llywodraeth ynghylch ymweld ag Ewrop ar ôl Brexit.
Os yw'r DU yn gadael yr UE o dan delerau'r Cytundeb Gadael presennol, byddwch yn gallu astudio dramor drwy'r rhaglen Erasmus+ fel arfer yn ystod 2019/20.
O dan delerau'r Cytundeb Ymadael presennol, rydym ar ddeall y gall myfyrwyr mewn sefydliadau yn y DU barhau i fod yn rhan o raglenni cyfnewid a lleoliadau Erasmus+ ar ôl y dyddiad ymadael â'r UE, a hyd at ddiwedd rhaglen bresennol Erasmus+ ym mis Rhagfyr 2020. Byddwn yn rhoi'r newyddion diweddaraf i chi pan fydd y sefyllfa yn fwy eglur.
Mae Llywodraeth y DU wedi cadarnhau os bydd y DU yn gadael yr UE gyda Chytundeb Ymadael, bydd y DU yn rhan o Erasmus+ hyd at ddiwedd 2020. Nid effeithir ar arian yr UE ar gyfer y rhai sy'n cymryd rhan na phrosiectau'r DU yn ystod cyfnod y prosiectau hyn, gan gynnwys y rheini sy'n para y tu hwnt i 2020.
Os oes gennych unrhyw gwestiynau, cysylltwch â ni am ragor o gyngor.
Swyddfa Erasmus+
Email:erasmus@caerdydd.ac.uk
Llywodraeth y DU: Gwladolion y DU yn teithio i'r UE
Llywodraeth y DU: Cyngor teithio dramor
Llywodraeth y DU: Sefydliadau Addysg Bellach a Brexit
Universities UK: Brexit i brifysgolion a myfyrwyr
Llywodraeth y DU: Canllawiau Brexit
Llywodraeth Cymru: Canllawiau Brexit
Rydym yn ymfalchïo ein bod yn gymuned ryngwladol sy'n gwerthfawrogi ein myfyrwyr a'n staff sy'n dod o Ewrop a phob cwr o'r byd.